Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 146/1993. (X. 26.) Korm. rendelet 21. § (6)–(6b) bekezdése helyébe a következõ rendelkezések lépnek:
Paragraph Index: 721

146/1993. (X. 26.) Korm. rendelet 21. § (6)–(6b) bekezdése helyébe a következõ rendelkezések lépnek: „(6) A honosítási, visszahonosítási okirat kiadásáról és a honosítási, visszahonosítási eljárásban engedélyezett névmódosításról, továbbá arról a tényrõl, hogy a honosítási, visszahonosítási okirat hatályát vesztette az állampolgársági ügyekben eljáró szerv haladéktalanul értesíti a központi szervet. (6a) Az állampolgársági eskü vagy fogadalom letételének helye szerint illetékes anyakönyvvezetõ a magyar állampolgárság megszerzését, és a magyarországi lakóhellyel rendelkezõ polgár okirattal igazolt vagy nyilatkozata szerinti nõtlen vagy hajadon családi állapotát haladéktalanul átvezeti a nyilvántartáson. (6b) Az állampolgársági ügyekben eljáró szerv a magyar állampolgárság megszûnésének tényét és idõpontját, valamint – ha az eskü vagy fogadalom letételére a külképviselet vezetõje elõtt került sor – a honosított polgár okirattal igazolt vagy nyilatkozata szerinti nõtlen vagy hajadon családi állapotát haladéktalanul átvezeti a nyilvántartáson.”

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes